Alegzandra/wili-2018-roplus huggingface dataset:
1659. május 22-én a köztársasági szejm ratifikálta a hadjacsi uniót. De júniusban, azután, hogy a kozák követek hazatértek, zavargások törtek ki: a népesség irigyelte Ivan Vihovszkij atamantól és a kozák sztarsinától a számos „ajándékot” és a nemessé emelést, és azt vélte, hogy ennek az ára a lengyel nemesség visszatérése és új ruszin nemesség kialakulása lesznek. A Dnyeper bal pártján fekvő Ukrajna határozottan Oroszországot támogatta.

A Lidérc energiafegyver egy olyan hajótól hajóig működő energia alapú fegyver, melyet a Lidérc flotta használ. A Lidérc vadászok egyetlen ilyen ágyút tartalmaznak a hajó elejében, mely egyetlen lövéssel képes elpusztítani egy pajzs nélküli ugrót is. A kaptárhajókon jóval több és erősebb fegyver található;ezek pár perc alatt képesek kiiktatni egy Daedalus-osztályú hajó Asgard pajzsát. A fegyver nem hosszan és nagy robbanással lövi ki magát - mint pl. az Ori vagy az Asgard fegyverek -, hanem rövid és nagyobb frekvenciával.

Melanie Whitney Houstont, Christina Aguilerát, Sam Cooke-ot, a Sade-et, Amy Winehouse-t, India.Arie-t, Patsy Cline-t és Bob Marleyt nevezi meg ihletőiként. Ikonnak nevezte és szintén egyik ihletőjének tartja Janet Jacksont is. Lauryn Hill The Miseducation of Lauryn Hill című albumát meghatározónak tartja. A retró hangzást szülei hatásának tudja be. „Szüleim nagy zenekedvelők, folyton soulzenét játszottak”, köztük a The Supremest, a The Ronettest és Sam Cooke-ot, valamint többféle nyugat-indiai zenét, socát, calypsót és reggae-t.

Csongrád és Bács-Kiskun megye határán fekvő homokháti kisközség Szegedtől 40 km-re. Az 55. sz. főúthoz közeli település jellegzetes alföldi tájon fekszik: homoki legelők, homokpuszták, telepített erdők, növénykultúrák veszik körül.

A puskásszázadok fegyverzete zömében 35 M. ismétlőpuskákból állt, kiegészítve többek között 31 M. ismétlőpuskákkal, a nehézfegyverszakaszoknál 2-2 db 36 M. Solothurn nehézgéppuska és 39 M. 5 cm gránátvető is a fegyverzet része volt. A nehézfegyverszázadok 7/31 M. géppuskákkal, 36 M. Solothurn páncéltörő ágyúkkal és 36 M. és 36/39 M. 8 cm aknavetőkkel rendelkeztek.

Augusztusban a brandenburgi csapatok elhagyták Poznańt és két másik nagy-lengyelországi erődítményt. Külföldi kézben csak Pomeránia egy része maradt (többiek között Malbork, Elbląg, Brodnica, Grudziądz és Toruń).

Első Lengyel Köztársaság (Pierwsza Rzeczpospolita) - az 1569. július 1-jén a lublini unió következtében létrejött közös lengyel–litván állam hagyományos neve. A hivatalos neve Rzeczpospolita Obojga Narodów (Mindkét Nemzet Köztársasága); a két tagállamnak közös uralkodója, parlamentje, pénze, kül- és védelmi politikája volt. A rzeczpospolita főnév a latin res publica kifejezés szó szerinti fordítása, de nem a mai értelemben véve (az állam, ahol nem király, hanem elnök kormányoz), hanem azt jelentette, hogy a lengyel-litván állam parlamentáris rendszerű, és uralkodói választhatóak. A lengyel nyelvben ma is használatos ez a szó, de csak Lengyelországra vonatkozólag (a mostani lengyel állam hivatalos neve Rzeczpospolita Polska, nem „Republika Polska”, bár így fordítják ezt a nevet más nyelvekre).
Leginkább a popkultúrában, a pop-artban gyakori, de a futószalagokon gyártott tömegárura is jellemző. Sontag szerint a camp az esztétikum fogalomkörébe tartozó valami: "A camp színtiszta esztétikum", de egyben ravasz stilizáció, egyúttal a középosztály átverése. A camp egyfajta életérzés, látásmód.

A Föld a szeretőm Demjén Ferenc 1991-ben, a Proton kiadásában megjelent nagylemeze. A felvételek az "E" stúdióban készültek 1991 szeptember-októberében.

Ugró v. pocsolyaugró. Az Ősök által használt kis méretű űrhajó, amely képes áthaladni a csillagkapukon. Vezetésére csak az Ős-génnek nevezett ATA gén tulajdonosa képes. Alakja egy hengerből ferdén kivágott darabra hasonlít. Rendelkezik álcázó-rendszerrel, valamint saját fegyverzettel, drone-okkal. Belső szerkezete két részből áll: az irányítófülkéből valamint a hátsó helyiségből, amelyeket egy légmentesen zárható ajtó választ el. Képes egy osztag szállítására is, de tíz-húsz utasnál többet nem lehet benne kényelmesen szállítani. Elnevezésük John Sheppardtől származik, eleinte ugyanis a Csillagkapuk eseményhorizontján („pocsolya”) való áthaladásra használták, bár kapuk nélkül is működik, közönséges űrhajóként.

Werbőczy István (eltérő írásmódban Werbőczí, Verbőczy, Verbőczi), (Verbőc (?), 1458 – Buda, 1541. október 13.) jogtudós, királyi ítélőmester, királyi személynök, majd Magyarország nádora.

1973 és 1981 között egész Nyugat-Európában megtorpant a korábbi gyors gazdasági fejlődés; a holland gazdaság is stagnált, sőt zsugorodott. A növekvő munkanélküliség miatt megugrottak a szociális kiadások, az infláció két számjegyű értékeket ért el.

Legismertebb képviselői: Oscar Gustave Rejlander Az élet két útja (1857) és Henry Peach Robinson A haldokló búcsúja (1858). Különösen a Robinson-képen figyelhető meg az említett nagy kontrasztkülönbség: korabeli technikával egész egyszerűen nem lehetett volna lefényképezni a szobabelsőt és az ablakon elénk táruló látványt úgy, hogy a kép mindkét említett részlete értékelhető legyen.

2005-2007-ig a luxemburgi labdarúgó-válogatottban szerepelt ahol 10 mérkőzésen 6 gólt rúgott. Többek között ő szerezte csapata egyetlen gólját a 2006-os U17-es labdarúgó-Európa-bajnokságon egy Spanyolország ellen 7:1-re elvesztett találkozón. Választott hazája csak a rendező jogán lehetett jelen az eseményen, ahol a magyar labdarúgó-válogatott mögött a csoportban az utolsó helyet szerezte meg.

Ez az elsődleges fegyver, amit a lidérc harcosok használnak. A fegyver egy olyan fajta energiát bocsát ki, mely blokkolja az idegsejteket, így az áldozat nem tud mozdulni, elkábul. Mindezek ellenére a fegyver másik végén éles szuronyok találhatók. A lidércekre ugyanúgy hat a fegyver, de míg beléjük kettőt kell lőni, az emberbe elég egy is. Az emberek a Lidérc enzim hatása alatt minden kérdésre őszintén válaszolnak. Egy biztonsági osztagot ezzel szereltek fel, amikor John Sheppard keresésére indultak és ő az Iratus bogár retrovírusának hatása alatt állt. A fegyver nem hatott rá.
1971-ben nyílt meg, de ekkor, mivel a házigazda csapat csak a harmadosztályban szerepelt, csak igen kicsit stadiont építettek, ahol mindössze 3000 néző fért el. Nevét onnan kapta, hogy a guadalajarai egyetemet, amihez a sportklub tartozik, 1935. március 3-án alapították. 1973-ban, amikor a csapat egy szinttel feljebb jutott, a stadiont is jelentősen bővítették: innentől kezdve már 15 000 ember fért be.

Ebben az időben Muhsimzáde Mohammed nagyvezír éppen az oroszokkal állt szemben Sumlában, amikor Musztafa halálának hírével együtt az új szultán utasításait kapta a békekötés ügyében. 1774. július 21-én a két fél megkötötte a kücsük-kajnardzsi békét.[forrás?]

A 2002-es önkormányzati választáson a közös fővárosi Fidesz–MKDSZ–MDF-lista vezetője volt, majd a fővárosi közgyűlési Fidesz-frakció helyett az MDF-frakció tagja lett, ill. ismét visszatért a pártba. 2003-ban beválasztották a párt országos elnökségébe, majd rövid ideig általános alelnök volt. 2004-ben az MDF országos választmányának elnökévé választották, mely tisztségét 2008-ig viselte.

I.sz. 12. körül, a germán hadjáratokat követően véglegesen a Rajna vált a Római Birodalom északi határvonalává az európai kontinensen. Az ettől délre eső régió előbb Gallia Belgica, majd 83 után Germania Inferior provinciához tartozott. A limes mentén erődök, beljebb városok épültek; közülük a legnagyobb Ulpia Noviomagus Batavorum (Nijmegen) és Forum Hadriani (Voorburg) volt.

Bevons település Franciaországban, Alpes-de-Haute-Provence megyében. Lakosainak száma 244 fő (2013). Bevons Noyers-sur-Jabron, Sisteron, Valbelle, Ribiers és Val-Buëch-Méouge községekkel határos.

Miután III. Zsigmond 1632. április 30-án meghalt, november 8-án királlyá választották első házasságától született fiát, Ulászlót. A már tizenhat éves királyfi részt vett a szejm tanácskozásaiban, és a nemesség nagyon kedvelte. 1610-13 között orosz cár is volt – bár nem koronták meg, mert édesapja nem engedte áttérni a pravoszláv hitre. A deulini fegyverszünet (1618) értelmében igazgatta a Lengyelországhoz csatolt területeket. 1621-ben részt vett részt a törökországi háborúban. 1624-ben nyugat-európai utazásra indult, ahol sok személyiséget látogatott meg, és sok ismeretséget kötött.
Számos jezsuitaellenes összeesküvés-elmélet került elő a 18. századi felvilágosodás során egy állítólagos szabadkőművesek és jezsuiták közötti versengés következtében. A jezsuiták elleni elméleti támadásokat a konzervatívok által támogatott szabadkőműves-ellenesség hatékony cáfolatának látták, és ez az ideológiai összeesküvés-minta a francia anti-klerikalizmus fontos összetevőjeként kitartott a 19. század folyamán. Ez mindazonáltal nagyrészt a politikai elitekre korlátozódott, egészen az 1840-es évekig, amikor is olyan történészek írásain keresztül került át a populáris képzeletvilágba, mint a Collège de France "la guerre aux jesuites"-t (jezsuiták elleni háborút) meghirdető professzorai, Jules Michelet és Edgar Quinet, valamint a regényíró Eugène Sue, aki a Le Juif errant (A bolygó zsidó) című sikerkönyvében úgy ábrázolta a jezsuitákat mint egy "minden elérhető eszközzel világuralomra törő titkos társaságot". Sue hősnője, Adrienne de Cardoville, azt mondta, hogy nem tud a jezsuitákra "a sötétség, a mérgezés és undok fekete hüllők önkénytelenül feltörő képzetei nélkül" gondolni.

A napóleoni rendszer felbontása során a nagyhatalmak megegyeztek abban, hogy Osztrák-Németalföldet és a független Liège-i püspökséget Hollandiához csatolják, hogy az így megerősödött ország jobban ellenállhasson veszélyes déli szomszédjának. A bécsi kongresszus hatalmainak támogatásával Vilmos Frigyes 1815. március 15-én kikiáltotta az egész Németalföldre kiterjedő Holland Királyságot, amelynek I. Vilmos néven ő lépett a trónjára.

Kihasználva Lengeylország svédek általi lerohanását (svéd özönvíz), 1655 augusztusában az oroszok elfoglalták Vilnát. A lakosok mészárlása három napig tartott, a város 17 napig égett. Sok értékes épület tönkrement, a többségét már nem építették újra. Vilna már nem szerezte vissza a régi ragyogását. Utána Kaunas és Hrodna is megadták magukat. A Hrodnában tartózkodó Alekszej cár kikiáltotta magát Litvánia nagyfejedelmének. Janusz Radziwiłł hetman wielki litewski, úgy döntött, hogy feladja Litvániát Svédországnak (október 20.): a kėdainiai szerződés szerint a svéd király visszaállította volna Litvániának a régi határait.

El-Hudajda (vagy Hodeida, arabul: الحديدة) város Jemen nyugati részén, a Vörös-tenger partján, az azonos nevű kormányzóság székhelye. Szanaa-tól kb. 230 km-re DNy-ra fekszik. Lakossága 506 ezer fő volt 2013-ban.

Asgard energiafegyver. Az asgardok legmodernebb energiafegyvereiket még anyabolygójuk (az Orilla) felrobbantása előtt építették rá az Odysseyre. A fegyverek vékony, rövid kék sugarak, melyek olyan erősek, hogy 6 rövid lövéssel képes volt az Odyssey legénysége elpusztítani egy Ori anyahajót. A fegyver ereje még az Odyssey legénységét is meglepte.

Személyi pajzs. Az Orici személyes pajzsa védi őt egy esetleges támadástól. Fejlettebb, mint a hajók pajzsai, de nem erősebb azoknál. A pajzs védelmet nyújt minden fizikai támadó lövedék ellen, illetve az energiafegyvereket is blokkolja, köztük a Dakarai szuperfegyvert (lásd fentebb), melyet az Orici egy cirkáló segítségével elpusztított. Az orici úgy tartja, hogy a pajzs egy „darabka az ősi városból, melyet az őseik hagytak rájuk”.
Amikor 1633 júliusában az oroszok úgy ítélték meg, hogy a Szmolenszk falai eléggé meggyengültek, elkezdték a támadást. IV. Ulászló azonban már kész volt a harcra. Azután, hogy semlegesítette a tatárokat, és nyugalmat biztosított a délkeleti határon, a király már képes volt vezetni a hadsereget Szmolenszk felé, ahová augusztus 30-án ért. A lengyelek megtámadták a várost ostromló oroszokat. 1634. május 27-én IV. Ulászló megkötötte Mihály cárral a polyanovói békét (Polyanovo – falu a mai szmolenszki terület keleti részén), amelynek értelmében Lengyelország megőrizte a deulini fegyverszünetben megszerzett területet, IV. Ulászló pedig lemondott az orosz trónra való jogokról.

Csatány kezdetben a Kaplyon nemzetség birtoka lehetett, mert a Kaplyon nemzetség birtokai kiterjedtek a Szamoson innen és túl egyaránt. E birtokot László erdélyi vajda foglalta el tőlük, kitől a királyra szállt, így juthattak hozzá a désiek, illetőleg désaknaiak.

Ori anyahajó. A legnagyobb ori hajó, legalább 3-5-ször akkora, mint egy BC-304-es osztályú hajó. Fegyverzete ágyúkból, és a hajó elején lévő, hatalmas kör alakú, sárga lézersugárból áll. A lézernek mindössze 1 lövésébe került szinte megbénítani az Odüsszeiát, és elpusztítani rengeteg goa'uld hajót. A szuperkapun át érkeztek. Minden ori technológiát tartalmaznak. Rendkívül erős pajzsokkal rendelkeznek, hiszen minimum egy tucat hajó (köztük a Odüsszeia és a Korolev) fegyvertüzétől sem sérült meg egyik hajó sem. Rengeteg vadászt és több tízezer katonát szállít. Ellipszis alakúak, és a közepükben van egy hatalmas kör, melynek közepén egy fénygömb van, mely feltehetően a hajó fegyvere. Energiaforrása a hajón belül van, egy hatalmas terem közepén (egy ős obeliszkre emlékeztet). Az ilyen hajókat csak a legmodernebb asgard energiafegyverzet képes elpuszítani, melyet pusztulásuk előtt (minden technológiájukkal együtt) átadtak az Odüsszeiának.

A Nestor nemzetségbe négy faj tartozik: az Új-zélandi kaka (Nestor Meridionalis), a Kea (N. notabilis), a kihalt Norfolki kaka (N. productus) és a kihalt Chathami kaka (N. sp.). Mind a négyről azt feltételezik, hogy egy "ős-Kākā"-ból (proto-Kākā) ered, amely Új-Zéland erdejeiben élt öt millió évvel ezelőtt. Legközelebbi rokona a kākāpō (Strigops habroptila). Együttesen alkotják a bagolypapagáj-féléket (Strigopoidea), egy ősi csoportot amely minden más papagájalakútól (Psittacidae) elkülönült még szétterjedésük előtt.

Napi maximum beviteli mennyiségét időszakosan 25 mg/testsúlykg-ban határozták meg. Nagy mennyiségben történő fogyasztás esetén puffadás léphet fel. Ilyen nagy töménységet élelmiszerek nem tartalmaznak, mert erősen viszkózus tulajdonsága miatt jelentősen megváltoztatná az élelmiszer állagát.

A filozófiában a lényeg (esszencia) szó többféleképpen értelmezhető. A tartalom Arisztotelész szóhasználatából (ouszia, lat. szubsztancia) tűnik származni, a fogalom fejlődése a skolasztikus hagyományban kísérhető nyomon. Ott a szubsztancia esszenciális tulajdonságainak megnevezésére használták, azokat nevezték lényeginek, amelyek létrehozták, megalkották a szubsztanciát.
A Népi Alternatíva (olaszul: Alternativa Popolare) (régi nevén: Új Jobbközép, olaszul: Nuovo Centrodestra), (rövidítése: AP) egy olaszországi politikai párt, amit Angelino Alfano vezet. A párt tagjai a Silvio Berlusconi vezette egykori Szabadság Népe párt tagjaiból került. A párt 2013 novemberében szűnt meg, viszont Angelino Alfano követői nem akarták újraalapítani a Forza Italia pártot, hanem Enrico Letta kormányát támogatták. A párt 2014-2016 között Matteo Renzi kormányát támogatja, maga Angelino Alfano, a párt elnöke egyben belügyminiszteri posztot is kapott. 2016. december 12-e óta Paolo Gentiloni kormányának külügyi és nemzetközi együttműködésekért felelős minisztere. A párt képviselői 2017. március 18-án megváltoztatták a párt nevét; az új név Népi Alternatíva (olaszul Alternativa Popolare).

Az i.e. második évezredben Hollandián keresztül, nagyjából a Rajna vonalán húzódott a skandináv és atlanti bronzkori kultúrák határa. Északon élt kb. i.e. 1800-800 között az elpi kultúra népe, amelyet jellegzetes, gyenge minőségű cserépedényei alapján azonosítottak. Korai fázisuk (i.e. 1800-1200) halomsírjai hasonlóságot mutatnak a hasonló északnémet és skandináv sírokhoz és lehetséges, hogy rokonságban álltak a közép-európai halomsíros kultúrával. I.e. 1200 körül áttértek az égetéses urnás temetkezésre. Dél-Hollandiában a hilversumi kultúra (i.e. 1800-800) terjedt el, amelynek Dél-Angliába nyúltak kulturális kapcsolatai.

„Minden fiatalban van egy pont, amelyen keresztül megnyerhető a jó ügy számára; minden nevelőnek elsőrendű kötelessége a szívnek ezt az érzékeny pontját megtalálni és használni.” (Don Bosco)

A Versailles március 26. és május 9. között adta az utolsó turnéját, mint független együttes. A turné neve "The Fragment Collectors" volt. A további fellépéseik, mint például az "Anthology of Revolution" az utolsó koncertjeik közé tartoztak, melyek egy öt egymás utáni éjszakán át tartó koncertsorozattal zárultak a Meguro Rock May Kan-on. A legutolsó független élő koncertjük június 21-én volt.

Szuperkapu. Az ori a túlméretezett anyahajóik szállításának a hipertér helyett egyszerűbb módját választották: építettek egy gigantikus méretű kaput, melybe még a legnagyobb hajóik is beférnek. A kapu szinte elpusztíthatatlan, de Carter ezredesnek 4 ori anyahajó (lásd lentebb) jövetele után sikerült egy féregjárattal leblokkolnia a kaput. Azt a blokkot Daniel terve érdekében felnyitották, de így csak még több hajó jött a galaxisba.

Az építkezés 1731-ben indult meg és egy kényszerű hosszabb szünettel (egy egri panasz nyomán egy időre fel kellett függeszteni, így végül csak 1756-ban készültek el. A két torony kerek száz évvel később, 1856-ban épült fel.
A germánok eredetileg Dél-Skandináviát, Schleswig-Holsteint és Hamburg környékét lakták. I.e. 850 és 760 között, valamint i.e. 650 környékén az éghajlat hidegebbé vált és emiatt délebbre vándoroltak. A régészeti leletek tanúsága szerint i.e. 750 körül nagyjából ugyanahhoz a kultúrához tartozó germánok laktak Hollandiától egészen a Visztuláig, északon pedig Dél-Skandináviáig. Nyugaton a növekvő népesség miatt először voltak kénytelenek művelés alá venni a tengerpart menti, vízzel időnként elárasztott területeket. Ez a migráció i.e. 250 körül fejeződött be. Észak-Hollandia lakói ekkor az ún. északi-tengeri germán ("ingvaeon") nyelvet beszélték, akárcsak az északnyugat-németországi és jütlandi germánok. Belőlük különültek el később a frízek és a szászok.

A Cinema az angol származású, ICE MC első stúdióalbuma, mely 1990. március 19-én jelent meg a Galaxis és DWA kiadóknál. Az albumról 4 kislemez jelent meg, melyek a diszkó klubok kedvencei voltak, azonban az album slágerlistás helyezést nem ért el.

1910-ben 337, túlnyomórészt szlovén lakosa volt. A trianoni békeszerződésig Vas vármegye Muraszombati járásához tartozott. 1919-ben átmenetileg a de facto Mura Köztársaság része lett, majd a Szerb–Horvát–Szlovén Királysághoz csatolták, ami 1929-től Jugoszlávia nevet vette fel. 1941-ben átmeneti időre ismét Magyarországhoz tartozott, 1945 után visszakerült jugoszláv fennhatóság alá. 1991 óta a független Szlovénia része. 2002-ben 129 lakosa volt.

A de Bruijn–Erdős-tétel alkalmas Fred Galvin gráfok kromatikus számának Darboux-tulajdonságára vonatkozó kérdésének megválaszolására is: bármely két véges pozitív egész j < k számra, ha G gráf kromatikus száma k, létezik-e j kromatikus számú részgráfja. Ennek megállapításához meg kell keresni G egy olyan véges részgráfját, aminek ugyanakkora a kromatikus száma mint G-nek, majd addig kell törölgetni egyenként a csúcsokat, amíg a kívánt j kromatikus számot el nem érjük. Végtelen kromatikus számok esetében a helyzet bonyolultabb: a halmazelmélettel konzisztens az olyan gráf létezése, mely ℵ2 csúcsból áll, kromatikus száma ℵ2, de nincs ℵ1 kromatikus számú részgráfja.

Profi labdarúgó karrierjét az FC Martigues-gel kezdte a Ligue 2-ben. Több évig játszott Jean Tigana-nak azAS Monacónál, mielőtt átigazolt a Sheffield Wednesdayhez, az 1997–1998-as szezon előtt. Aláírásakor, Blondeau hírhedt módon kijelentette, hogy célja az, hogy megnyerje a Premier League-et a Sheffield Wednesday-jel. Blondeau nem telepedett le Sheffieldben, visszatért Franciaországba.
A tengermenti zóna a római időszaktól egészen 1100-ig jórészt lakatlan volt, de ekkor az utrechti és flamand parasztok, felhasználva a mezőgazdasági technológiában történt fejlődést, lecsapolták a mocsarakat és művelésbe vették az addig elhanyagolt területet. Az addig lakatlan régió néhány nemzedék alatt benépesült. Az itteni lakosok Európa nagy részétől eltérően nem annyira falvakba tömörültek, hanem inkább különálló tanyákon éltek. A népesség gyorsan nőtt, új városok jöttek létre (főleg a kolostorok és várak mellett), a meglevők tovább gyarapodtak és a kereskedelem erősödésével létrejött egy városi középosztály. A városok arra használták gazdagságukat, hogy jogokat és privilégiumokat vásároljanak a hűbéruraktól; ezek elsősorban arra vonatkoztak, hogy saját ügyeiket maguk intézhessék és saját rendeleteket hozhassanak. A gyakorlatban ez azzal járt, hogy a leggazdagabb városok (mint Brugge vagy Antwerpen) kvázi-független köztársaságokká váltak.

Tizenévesen, 1924-ben jutott először tisztviselői álláshoz a vármegyénél, jogi diplomája megszerzése után pedig városi aljegyző lett Vácott (1936 és 1943 között töltötte be ezt a tisztséget). Ezt követően miniszteri titkári kinevezést kapott a Honvédelmi Minisztériumba, ahol fél tucatnyi kormány hasonló számú minisztere – elsőként nagybaconi Nagy Vilmos – mellett dolgozhatott. A második világháborút követő időszakban több évet állástalanul töltött, majd kisebb-nagyobb kutatói megbízásokat sikerült kijárnia magának: 1952 és 1962 közt a Zenetudományi Intézet, a Magyar Nemzeti Galéria és az Országos Széchényi Könyvtár is foglalkoztatta; 1962-től pedig a Magyar Mezőgazdasági Múzeum munkatársa lett. Nyugdíjazása után sem hagyott fel a kutatói tevékenységgel, sok éven keresztül kutatta és igyekezett feldolgozni a Magyar Országos Levéltár zenetörténeti anyagát.

A mezőgazdaság i.e. 5000 körül érkezett meg Hollandiába a vonaldíszes kerámia népével, akik Közép-Európából érkeztek. Eleinte a növénytermesztést azonban csak egészen délen, a Limburg környéki löszsíkokon gyakorolták és még ott sem állandóan. Az ország többi részének kis falvaiban i.e. 4500-4800 körül váltottak át lassan és fokozatosan az állattenyésztésre, majd 4300-4000 körül kisebb mennyiségben már gabonát is vetettek.

A janzenizmus kialakulása a 17. századi Franciaországban a jezsuiták és a janzenisták közötti egyházon belüli versengéshez vezetett, és bár a pápaság mellett álló jezsuiták végül győzedelmeskedtek, jó hírnevükkel fizettek érte drága árat a többségében gallikán befolyású francia egyházban.
Szapolyai János királlyá választásakor kancellárjává és tanácsosává tette. Megjárta időközben Konstantinápolyt is királya érdekében. A király, halála esetére, fia egyik gyámjául őt nevezte ki. Mindamellett politikai fontossága nem volt a jelentős tényezők sorában. Bírói pályán kezdte közéleti szereplését és ott is végezte. Werbőczy Budavár első megszállása után is helyén maradt, elvállalta a renegát szerepét. A szultán kinevezte a meghódolt keresztények bírájává – tíz forint napidíjjal. Azonban békétlenségével, veszekedéseivel a szultán haragját vonja a fejére, ezért a „tiszteletére” rendezett lakomán, 1541-ben Budán, 83 éves korában feltételezhetően megmérgezték. Különös fintora a sorsnak, hogy bár Werbőczy István híres gyűjteményében (Tripartitum) a zsidókról így ír: "az üdvösséggel ellenkező kiváltságaik vannak", hamvai mégis az akkori budai zsidó temetőben (Alagut utca–Pauler utca–Attila út közti területen) porladnak. Fiával, Imrével a család férfiága kihalt, lánya Erzsébet az Aspermonth grófi ház egyik őse.

A párt első gyűlését 2013. november 22-én tartották Cataniaban, Giuseppe Castiglione földművelési államtitkárnak, és november 24-én Renato Schifaninak, a szenátus egykori elnökének vezetésével. 2013. december 7-én Angelino Alfano hivatalosan is bemutatta a pártot Rómában.

Vegyes táplálkozású faj, étrendjében a növényi eredetű táplálék (fűfélék, magvak) éppúgy megtalálhatóak, mint az állati eredetű dolgok (rovarok, kisebb hüllők).

Jack Gable a szobájában leissza magát, mert azt hiszi, hogy majdnem megölte Rachelt, azonban rájön, hogy a balesetet is más valaki írta. Rachel meghívja a hétvégére az apja házába, aki partit ad. Rachel azt kéri, vigye magával a találmány leírását.

Ekkor egyúttal belső kifestését két festőművész, Boksay József és Petrasovszky Emmánuel végezte el. A templom teljes, külső-belső felújítása után a megáldásra és a kegykép áthelyezésére 1946. szeptember 8-án, az első könnyezés 250. évfordulóján került sor negyedmilliónyi zarándok jelenlétében. Két év múlva XII. Pius pápa a máriapócsi kegytemplomot „basilica minor” rangra emelte.

A kecskeméti gyalogezred a szegedi 9. Gyalogezred két zászlóaljából lett kialakítva 1932-ben. Az alakulat a kaposvári ezred számát és nevét örökölte, melyet ezután 6. Gyalogezred néven ismertek. A 7/I. zászlóalj állomáshelye Kecskemét, a 7/II. zászlóaljé először Baja és Kiskunhalas, majd 1938. végétől Cegléd lett, míg a 7/III. zászlóalj Kiskunfélegyházán állomásozott. Az ezredparancsnokság a kecskeméti Horthy Miklós Laktanyában nyert elhelyezést.

A Lidérc gránát egy kis, gömb alakú robbanó eszköz, melyet a Lidérc harcosok használnak, ha meg akarnak ölni valakit. Amikor középen megcsavarják, bekapcsol a detonátor. Néha használják aknaként is. A fegyver némileg nem alkalmas a Lidércek számára, mivel ők élve szeretik az áldozatot. Legtöbbször építmények lerombolására használták.
A nőstény 1,5-2 évesen, a hím korábban éri el az ivarérettséget. Párzás közben a hím spermatofórákat (hímivarsejtcsomagokat) pumpál egy különlegesen kiképzett párzókaron (hectocotylus) át a nőstény köpenyüregébe, hogy megtermékenyítse a petéket. A megtermékenyítés után egy héttel, nőstény 150 000 petét is rakhat, ezeket 4-6 hétig gondozza. A frissen kikelt kis polipok 3 milliméter hosszúak.

A november 15-én megrendezett döntőben a dalt fellépési sorrendben tizenegyedikként adta elő Vincenzo, a montenegrói Maša Vujadinović és Lejla Vulić után, az örmény Betty előtt. A szavazás során 159 pontot gyűjtött össze, ami elegendő volt a győzelemhez. Három országtól és a gyerek zsűritől a maximális tizenkettő pontot kapott. Ez volt az első alkalom, hogy egy debütáló ország nyerte a Junior Eurovíziós Dalfesztivált.

Recensământul populației și locuitorilor 2011, Rezultate definitive: Tab8. Populaţia stabilă după etnie – judeţe, municipii, oraşe, comune. INS [Nemzeti Statisztikai Hivatal, végleges adatok]. (Hozzáférés: 2013. július 10.)

Hogy elfordítsák Frigyes Vilmos porosz-brandenburgi választófejedelmet Svédországtól, a lengyelek megkötötték vele a bydgoszczi szerződést (1657. szeptember 19.), amelyben Lengyelország lemondott a Porosz Hercegség fölötti hűbéri fennhatóságtól, ennek révén Poroszország független, Brandenburggal perszonálunióban összekötött állammá lett. A brandenburgi hadsereg megkapta a jogot, hogy átjárhatott Poroszországba Gdański Pomeránián keresztül.

A legfontosabb viking személyiség közé tartozott Wieringen ura, Dorestadi Rorik és fivére a Walcharenben lakó Harald. Feltehetően Harald Klak jütlandi király unokaöccsei voltak. I. Lothár 850 körül elismerte Rorikot Frízia urának. 870 körül fogadta őt Kopasz Károly Nijmegenben és a viking hadúr hűségesküt tett neki. Eközben továbbra is rendszeresek voltak a fosztogatások; például Harald fiát, Rodulfot egy támadás során 873-ban megölték Oostergo lakosai. Maga Rorik valamikor 882 előtt halt meg. 1996-ban Wieringenben elsősorban ezüstérmékből álló jókora kincset találtak, amely a feltételezések szerint Roriké lehetett.

Dr. Medzihradszky Dénes – Angster Erzsébet: Egy webes felmérés fejlesztésének problémái, trükkjei (Fejlesztői és megrendelői oldal, iterációk, PHP, PostgreSQL)

Jack és Janet az utcán sétálgatnak. Egy vendéglő előtt állnak meg, ami Janet szerint néhány órája még nem volt ott. Janet lazacot rendel krémsajttal és fahéjas szósszal, amit a szakács utálkozva ad a pincérnek. Beszélgetés közben Janet felajánlja, hogy szívesen látja „Gates”-t az otthonában, mert szeret főzni. Másnap aukciót tartanak a városka főterén. „Gates” (vagyis Jack Gable) egy kétüléses piros Ferrarival érkezik, amit felajánl jótékony célra. Doktor Kirkwood licitálni kezd az autóra, mert Rachel szeretné megkapni a kocsit, de „Gates” is licitál és végül ő maga vásárolja vissza a saját kocsiját 1 millió dollárért.
Samuel R. Delany szerint a camp eredetileg a nőimitátorok és prostituáltak egyfajta kifejezési formájaként jött létre, a férfiak által hordott női ruhákat nevezték így, de „köcsögöt” is jelentett. A természetellenes esztétizálásra való törekvés elsősorban a színpadiasságban jelentkezik, és ennek fontos eleme a nemekkel folytatott játék. A hatvanas években a concept art részeként jelentkezett.

A híd engedélyezési terveit a Pont-TERV Zrt. készítette. A kiviteli tervek elkészítését felelős tervezőként a Hídépítő Zrt. (Wellner Péter, felszerkezeti tervek) és társtervezőként a Pont-TERV Zrt. (alépítmények, hídtartozékok) végezte.

Az 1983-as Copa América a 32. kiírása volt a dél-amerikai válogatottak első számú tornájának. Hasonlóan az 1975-ben és 1979-ben rendezett tornákhoz, ennek sem volt házigazdája, a mérkőzéseket mind a 10 részt vevő országban játszották. A 10 résztvevőből 9 csapat 3 csoportban csoportmérkőzéseket játszott, amelyekből az első helyezettek jutottak az elődöntőbe. Az elődöntőben csatlakozott a tizedik résztvevő, a címvédő Paraguay.

A bankjegysorozat első két tagját, az 1 laris és 2 laris bankjegyet 2006-ban kivonták a forgalomból. 2006-ban bejelentették, hogy a 2007-es évben 200 laris bankjegyet bocsátanak ki.

A camp mint fogalom az 1960-as évektől esztétikai vizsgálódások tárgya, ebből a szempontból is különbözik a giccstől, amely nem a rossz művészettel azonos, hanem egy, a művészeteken kívül értelmezett kereskedelmi célú termék. Sontag szerint a camp egyfajta esztéticizmus. „Annak a módja, hogy a világot esztétikai jelenségként értékeljük. Mégpedig ily módon camp módon nem szépsége, hanem csináltságának, stilizáltságának foka szerint”

1979. november 1-jén a Pleszeck űrrepülőtérről egy Interkozmosz hordozórakéta a Kosmos-3M (11K65M) – 212. eredményes felbocsátás – (több mint 1 tonna hasznos terhet elbíró, kétfokozatú) segítségével indították Föld körüli, közeli körpályára.

A nyomvonal kiválasztásáról és ezáltal a híd szükségességéről megoszlanak a vélemények. Fölöslegesnek nevezte a híd megépítését Vörös Attila, a BME Út- és Vasútépítési Tanszékének tudományos főmunkatársa és Kálnoki-Kiss Sándor volt közlekedési államtitkár-helyettes, míg a híd építését vezető Orosz Károly mérnök szerint a hagyományos, híd nélküli megoldás a híd költségének „nagyságrendileg a tizede lett volna”. Az Index információi szerint a területszerzés nehézségei is szerepet játszottak a nyomvonal kijelölésében.

A Természetvédelmi Világszövetség értékelése szerint a hatalmas területen elterjedt fajt nem fenyegeti különösebb veszély, azonban egyes helyeken vészesen megritkult egyedszáma az emberi terjeszkedésnek köszönhetően. Mivel a szarvasvarjak reprodukciója igen lassú, a tudósok sok esetben begyűjtik a pusztulásra ítélt másodkelt fiókákat, hogy felnevelve visszatelepíthessék őket a vadonba.

Cristina Deutekom (szül: Christina vagy Stientje Engel, Amszterdam, 1931. augusztus 28. – Amszterdam, 2014. augusztus 7.) holland opera-énekesnő. Elsősorban koloratúra technikájáról ismert művész, akit Christine Deutekom és Christina Deutekom neveken is ismer a világ.
II. János Kázmér lemondása után a köznemesek hallani sem akartak külföldi jelöltekről a lengyel trónra. 1669. június 19-én a választási szejm megválasztotta Wiśniowiecki Mihályt (Michał Korybut Wiśniowiecki), a Hmelnickij-elleni harcokban dicsőséget szerzett Jeremi Wiśniowiecki fiát. A főurak azonban a francia jelöltet támogatták. Így két „párt” alakult meg: a „lengyel” és a „francia”. Az összeütközés közöttük Mihály egész (rövid) uralkodása alatt tartott. A konfliktus majdnem lehetetlenné tett Sobieski hetmannak a kozákok és tatárok elleni harcot Ukrajnában, mert a hetman a francia párthoz tartozott, és a lengyel párt megtagadta tőle az erősítést. Sobieski csak védekezni tudott, de nem támadni, így elszalasztotta az alkalmat Ukrajna visszaszerzésére. Csak 1673 márciusában, amikor már mindkét párt készen állt a polgárháború megkezdésére, egyeztek meg a pártok a pápai nuncius közvetítésével a török veszély miatt.

A szakkönyvtár fő célja a főiskolán folyó oktató és kutató munka könyvtári hátterének biztosítása. Gyűjtőköre főként a teológia és a társadalomtudományok (szociális munka, szociológia) témakörében megjelent hazai és külföldi szakirodalom.

A cigány parlamenti képviselők száma négy: Farkas Flórián (a Lungo Drom elnöke), Varga József és Berényi László a Fidesz-KDNP, valamint Osztolykán Ágnes az LMP színeiben.

A camp egy mesterkélt, túlzásokat alkalmazó, szinte minden művészeti ágban (film, zene, irodalom, képzőművészet, divat, smink, stb) alkalmazott kifejezési forma, amely a rossz ízlés szubkultúrájára épül. Gyakran tartalmaz ironikus elemeket, jellemzője a hatásvadász, a tüntetően extravagáns vagy nőies viselkedés és megjelenés, a kitalált és modoros színészi játék, a mesterkéltség, a játékosság és a teatralitás. A camp stílussal jellemzik a túlzottan divatos, nőiesen puha, homoszexuális attitűddel rendelkező megnyilvánulást is.

A VIII. Magyar Gyógyszerkönyv a gyógynövény-, illóolaj-, kivonat- és tinktúra cikkelyek között 2 drogféleségét tartalmazza: aloé száraz kivonat, standardizált (Aloes extractum siccum normatum), és barbadosi aloé (Aloe barbadensis).

A patthelyzetet végül az 1839-es londoni szerződéssel oldották fel, amelyben Hollandia elismerte Belgium függetlenségét és a vegyes népességű, vitatott helyzetű Limburgi és Luxemburgi Hercegségeket kettéosztották. A Holland Királyság innentől a 11 északi tartományból tevődött össze.

A közönséges polip az egész világon megtalálható, de előnyben részesíti a meleg tengereket. Ennek megfelelően az Északi-tengerben meglehetősen ritka. A közönséges polipot egyesek megeszik, ezért halásszák is.

Augusztus 3-án bejelentették, hogy Jasmine You egy időre visszavonul az egészségügyi állapota miatt, hogy felépüljön. Azt is bejelentették, hogy a Versailles új albuma nemsokára elkészül és a basszusgitár szólamokat már sikeresen felvették. 2009. augusztus 9-én a korai órákban a hivatalos honlapon, majd nem sokkal később az együttes MySpace blogján is megjelent a hír, miszerint Jasmine You eltávozott az élők sorából.
Farges-en-Septaine település Franciaországban, Cher megyében. Lakosainak száma 1049 fő (2013). Farges-en-Septaine Avord, Baugy, Brécy, Nohant-en-Goût, Savigny-en-Septaine és Villabon községekkel határos.

A 7. gyalogezred Kárpátalján kapott hegyi kiképzést 1944-ben. Augusztus 25-én foglalta el a helyét a Hunyadi-állásban. Folyamatosan szorultak vissza, előbb a Szent László-állásba, majd az Árpád-vonalba. Szerednye és Munkács mellett október 24. és 28. között a szovjet csapatok felőrölték és bekerítették a 7. gyalogezredet, végül Tormássy-Szávits ezredes megadta magát a szovjeteknek. Néhány honvédnek sikerült nyugatra szöknie és tovább harcolnia, de a többség hadifogságba került. Később megszervezték a 7. magyar pótezredet, mely már csak csekély ellenállást tudott kifejteni a magyar területeken zajló harcokban.

Legyen például G egy végtelen gráf, melynek csúcsai az összes valós számot testesítik meg. Két valós számnak megfelelő G-beli x és y csúcsot akkor kössünk össze, ha (|x − y| ± √2) értéke racionális szám. Ezzel ekvivalens, hogy a gráfban minden x valós szám és az x ± (√2 + q) alakban felírható számok között él húzódik, ahol q tetszőleges racionális szám). Így, ha két G-beli csúcs négyzetgyök kettő páros számszorosa plusz egy racionális számmal tér el, a két csúcsot ugyanazzal a színnel színezhetjük és ekvivalensnek tekinthetjük; ha a gráf minden ekvivalenciaosztályát összehúzzuk egy-egy csúccsá, végtelen párosítást kapunk, ami a kiválasztási axióma alapján két színnel színezhető. A Solovay modellben viszont, ahol a valós számok minden részhalmaza Lebesgue-mérhető, az G színezéséhez végtelen sok színre van szükség, hiszen itt minden színosztálynak mérhető halmaznak kell lennie, és megmutatható, hogy a valós számok minden olyan részhalmaza, mely nem tartalmaz G-beli élet, nullmértékű. Ezért a Solovay-modell esetén az G kromatikus száma végtelen, ami sokkal nagyobb, mint a véges részgráfjainak kromatikus száma (legfeljebb kettő).

Sevelinges település Franciaországban, Loire megyében. Lakosainak száma 653 fő (2013). Sevelinges Le Cergne, Pont-Trambouze, Cours, Cuinzier, La Gresle és Jarnosse községekkel határos.

A de Bruijn–Erdős-tétel közvetlenül alkalmazható hipergráf-színezési problémákra is, ahol minden hiperélnek egynél több színű csúcsot kell összekötnie: ahogy gráfoknál, úgy hipergráfoknál is pontosan akkor létezik k-színezés, ha mindegyik véges rész-hipergráfnak van k-színezése. Ez Kurt Gödel kompaktsági tételének speciáils esete, mely szerint egy elsőrendű nyelv kifejezéseinek halmazához akkor és csak akkor tartozik modell, ha minden véges részhalmazához tartozik modell.

Németalföld a 16. század középre Európa egyik leggazdagabb és legiparosodottabb régiójává vált. Népessége 1560-ra elérte a 3 millió főt és 25 városnak volt 10 ezernél több lakosa, amivel a kontinens leginkább urbanizált vidékének számított. A százezres Antwerpen Észak-Európa egyik legfontosabb kereskedelmi és pénzügyi központja volt. A németalföldi szövőipar számított a spanyol és angol gyapjútermelés elsődleges felvevőjének; az Angliával folytatott kereskedelem magában 24 millió aranyforintot tett ki.
Mammal Species of the World. Don E. Wilson & DeeAnn M. Reeder (szerkesztők). 2005. Mammal Species of the World. A Taxonomic and Geographic Reference (3. kiadás) (angolul)

A 2002-es választások a kormány bukását hozták. Általános döbbenetet okozott, amikor néhány nappal a voksolás előtt a bevándorlóellenes, jobboldali populista Pim Fortuynt egy környezetvédelmi aktivista meggyilkolta. Az eseménynek nagy szerepe volt abban, hogy a Pim Fortuyn Listája párt 17%-kal másodikként végzett a kereszténydemokraták után. A vezérét vesztett szélsőjobboldali párt azonban nem volt képes fenntartani népszerűségét, a következő évben tartott választáson parlamenti helyeinek 70%-át elvesztette. A kereszténydemokrata Jan Peter Balkenende a liberálisokkal alkotott koalíciót.

1958. július 13-ától Óbuda, Miklós utca és Nimród utca között járt, majd október 4-én megszüntették. 1959-ben és 1960-ban is közlekedett strandszezonban. Legközelebb 1976. július 5-én helyezték üzembe a Rómaifürdő és a Fővárosi Tanácsüdülő között. Csak október 31-éig járt, majd 1977. május 1-jén indították újra. 1977. augusztus 31-én megszűnt.

Az Albatross a Brit Királyi Haditengerészetnél a HMS Albatross nevet kapta. 1939 és 1942 között a hajó az Atlanti-óceán déli részén teljesített szolgálatot, majd szervizhajóvá alakították át. Ezután a hajó 1943-ig a Keleti Flottánál, majd 1944-ig a Honi Flottánál szolgált. 1945-ben az Albatross a briteknél is a tartalék flottához került, majd 1946-ban eladták és kereskedelmi szolgálatba állt, Hellenic Prince néven.

1770-es Réflexions sur la résolution algébrique des équations című írásában Joseph Louis Lagrange a permutációkat az algebrai egyenletek megoldásához használja, megalkotván a Lagrange rezolvenseket. Célja az volt, hogy megtudja, hogyan adnak a harmad- és negyedfokú egyenletek megoldóformulákat, és ebben kulcsfontosságúnak tartotta a gyökök permutációit. Írásában fontos lépésként szerepel, hogy az ismeretleneket absztraktul kezeli, szimbólumokkal számok helyett. Meglepő módon Edward Waring Meditationes Algebraicae című cikke ugyanebben az évben jelent meg, ebben Waring bizonyította a szimmetrikus függvények főtételét és rámutatott a negyedfokú és a belőle származó harmadfokú egyenletek gyökeinek viszonyára. Alexandre Vandermonde 1771-es Mémoire sur la résolution des équations című művében más szemszögből bár, de szintén megalkotja a szimmetrikus függvények elméletét, hogy megoldhasson algebrai egyenleteket. Később ezt tartják a csoportelmélethez vezető legfontosabb lépésnek.

Ilyen ablakok nyílásként vagy hézagként kerülnek a felszínre egy nagy kiterjedésű vetődéses lemezen, ahol a vetődött lemez földalatti - általában régebbi - kőzetei napvilágra kerültek. Ezáltal eredetileg mélyebben fekvő kőzetek, illetve formációk a földkéreg magasabban fekvő részei között lesznek láthatók.
Mivel az ál-Dimitrij lengyelekkel vette körül magát, és nem becsülte az orosz szokásokat és hagyományt, illetve az orosz parasztok helyzetét törekedett javítani, magára vonta magára az orosz nemesség neheztelését, ami 1606 májusában lázadáshoz vezetett. Az ál-Dimitrijt 500 lengyellel együtt meggyilkolták, és a nemesség Vaszilij Sujszkijt kiáltotta ki cárrá. Az új cárnak boldogulnia kellett a lázadásokkal, amelyeket a Dimitrij után vágyódó parasztok indítottak. Egy következő „ál-Dimitrij” is felbukkant, szintén Lengyelországban. 1607 augusztusában katonákkal lépett be Oroszországba, egy évvel később Moszkvához ért.

A svéd „özönvíz” szerencsétlenségei következtében a lengyelek másképp látták az ukrán ügyeket. Hmelnickij meghalt 1657-ben; amint a cári hatalom Dnyeper-menti Ukrajnában erősödött, úgy növekedett az elégedetlenek száma. Egyre inkább közeledett a lengyel-kozák egyetértés. 1658. szeptemberben megkötötték a hadjacsi uniót (ukr. Гадяч/Hadjacs – város Ukrajnában, ma a poltavai területen). Ez hasonlított a lublini unióhoz: tervezték létrehozni az Első Köztársaság harmadik részét alkotó Ruszin Fejedelemséget (Księstwo Ruskie), a szerződés pedig biztosította a pravoszláv püspököknek, hogy bekerülnek a köztársasági Szenátusba. A hadjacsi unió a lengyel-orosz háború kiújulásának a legfőbb okává vált; augusztusban (még a lengyel-kozák tárgyalások során) az oroszok támadást indítottak Kaunasnál és a déli Fehéroroszországban. Októberben ismét elfoglalták Vilnát, majd Hrodnát és Navahrudakat.

A Pterodactylus antiquus a repülő őshüllők, a pteroszauruszok legismertebbjei közé tartozik, a solnhofeni litográf palából számos hiánytalan csontváza került elő. Elterjedési területe nagy volt. A solhofneni leletek nem csupán vázrészeket tartalmaznak, bőrlenyomatok is fennmaradtak.

Ezek a feudális államok szinte folyamatosan háborúztak egymással. Gelre és Holland konfliktusának fő oka az Utrecht fölötti befolyás megszerzése volt. 1000-ben az utrechti püspök még a mai Hollandia területének több mint a felét birtokolta, de aztán a püspökválasztásai harcok következtében hatalma lehanyatlott, míg a szomszédos grófságok és hercegségek dinasztiái stabilabbaknak bizonyultak. A korábban Utrechthez tartozó Groningen, Drenthe és Gelre nagy része kivívta függetlenségét. Brabant is megpróbálta meghódítani szomszédait, de nem járt sikerrel. Holland eközben Zeelandot és Frieslandot próbálta bekebelezni, de hasonlóan sikertelennek bizonyult.

Az összesített eredmények alapján a legjobb időeredménnyel rendelkező 8 úszó jutott a döntőbe. A döntőben egy nemzet csak egy versenyzővel képviseltethette magát.

Ori kézi fegyver. Ez a kesztyűszerű fegyver hasonlít a goa'uld zat-ra, csak ez sokkal több ideig képes elkábítani az áldozatát, kristállyal működik. A kristály egy energiahullámot küld át az ellenség testébe, így támad. Ritkán használják.

A csoportelmélet korai fejlődése egyszerre több fonálon is zajlott, ezek mai nyelven a számelméletnek, egyenletek elméletének és a geometriának felelnek meg. Ebből mi az első kettőt tekintjük.
1584-ben Oroszországban meghalt Rettegett Iván cár. Utódja fia, Fjodor, lett, de a tényleges hatalmat az új cár sógora, Borisz Godunov gyakorolta. Fjodor halála után (1598), mellyel a Rurik-dinasztia is kihalt, ő lett az új cár. Még 1591-ben homályos körülmények között meghalt Fjodor öccse, a kilencéves Dimitrij. Amikor Borisz átvette a trónt, felbukkantak a pletykák, miszerint ő gyilkoltatta meg a cárfit és ezzel párhuzamosan egyre-másra jelentek meg olyanok, akik a csodáknak köszönhetően kimenekült cárfinak vallották magukat. A legismertebb Grigorij Otriepiew volt – valószínűleg Litvániába menekült szerzetes, aki egy lengyel főúr (Jerzy Mniszech) udvarában tartózkodott. Onnan egy felfegyverzett osztaggal együtt indult Moszkva felé. 1605 áprilisában meghalt Borisz Godunov, és mivel fiát II. Fjodort a tömeg meggyilkolta a júniusi zavarok során, az „Ál-Dimitrij”, (lengyelül: Dymitr Samozwaniec) lett a cár. Elkezdődött az a „zűrzavaros időszak”, amelyet az oroszok a szmutának, a lengyelek pedig Dymitriadynak neveznek.

A litván fronton október 8-án eldöntetlen csatára került sor a Basia folyónál (Mahiljov környékén]]), amelyben a lengyel hadsereg megállította az orosz támadást, és nem is engedte már ebben a háborúban, hogy az ellenség átvegye a kezdeményezést. Novemberben a hadműveletek megszakadtak a közeledő tél miatt.

A polip magányosan él. Tápláléka főleg rákok és kagylók. A nőstény rendszerint a szaporodást követően, körülbelül 2 éves korban pusztul el, a hím hosszabb ideig él.

Kihasználva, hogy Lengyelország Gdańsk ellen harcolt, 1577 júliusában a fő orosz hadsereg IV. Iván személyes parancsnoksága alatt belépett Livóniába. Szeptember közepéig elfoglalt 27 várat, csak Riga maradt lengyel kézben. A lengyel ellentámadás azt eredményezte, hogy 1578 közepéig Lengyelország visszaszerzett 17 livóniai várat, de Báthory csak 1579 júniusában üzent formálisan hadat. Augusztusban a lengyelek elfoglalták Polackot, majd 1581 szeptemberétől 1582 februárjáig sikertelenül ostromolták Pszkovot. 1582 januárjában a felek aláírták a fegyverszünetet, amelynek értelmében Lengyelország visszaszerezte Livóniát és Polackot, Iván visszavonulni kényszerült.

Mezzalira, S. (1959). „Nota preliminar sobre as recentes descobertas paleontológicas no Estado de Saõ Paulo, no período 1958–59” (portugál nyelven). Notas Prévias do Instituto Geográfico e Geológico 2, 1–7. o.
V. Károly uralkodása kései szakaszában és főleg fia, II. Fülöp azonban üldözni kezdte a katolikus egyház által eretnekségnek tartott új vallást, amelyben a birodalom egységét és stabilitását veszélyeztető tényezőt is láttak. Másrészről viszont az erősen moralista holland protestánsok istenfélő, egyszerű életmódjukat erkölcsileg felsőbbrendűnek érezték, mint a katolikus főpapság tékozlását és felszínes vallásosságát. A spanyolországi uralkodók egyre keményebb büntetőintézkedései fokozták a társadalom nyugtalanságát. A század második felében még inkább elmérgesedett a helyzet; Fülöp katonasággal akarta elfojtani a kezdődő lázadást és erőszakkal rekatolizálni a hollandokat. 1566-ban a fellázadó kálvinisták elkezdték kidobálni a templomokból a szentek szobrait és képeit. Ugyanebben az évben Csendes Vilmos vezetésével megkezdődött a nyolcvanéves háború a holland függetlenség kivívása érdekében. A kálvinista többségű Holland és Zeeland 1572-ben csatlakozott Vilmoshoz, de Németalföld déli tartományai katolikus többségűek maradtak.

1579-ben Rudnay Miklós Sopron vármegye jegyzője, majd 1580-ban Sopron vármegye számvevővé nevezték ki. Rudnay Miklós feleségül vette salamonfalvi Gróf Katalint, salamonfalvi Gróf Bernát és Gyöngyössy Zsófia lányát. Salamonfalvi Gróff Bernát 1556. március 31.-én I. Ferdinánd magyar királytól szerzett címert, feleségével és gyermekeivel Bernáttal, Orsolyával, és Katalinnal. Rudnay Miklós és salamonfalvi Gróff Katalin gyermeke Rudnay Zsuzsanna volt. E házasság révén a Zsirához tartozó salamonfai birtokhoz jutott Rudnay Miklós. Rudnay Zsuzsanna először Bakolcsa István, majd ennek a halála után Ratky Menyhért felesége lett. 1587. április 30.-án kelt a királyi megerősítés Rudnay Miklós, akkori felesége Fodor Zsófia, és örökösei számára, akik Nádasdy Ferenctől adományba kapták horpácsi uradalomban egy allodiális kúriát két lakott jobbágy-, három elhagyott jobbágy- és egy zsellértelekkel minden szolgáltatástól mentesen. A zalai szenterzsébeti Terjék család sarja, Terjék Gergely, aki 1597 és 1599 között, majd 1617 és 1619 között Zala vármegye főadószedője volt; Terjék Gergely feleségül vette Rudnay Borbála úrleányt. 1622-ben Batthyány Ferenc Rátky Menyhért egerszegi kapitányt hatalmaskodással, Térjék Gergelyt megfenyegetésével vádolta.